b'\n_START_ARTICLE_\nCamilla L\xc3\xa4ckberg\n_START_SECTION_\nTehnica de scris\n_START_PARAGRAPH_\nCamilla se consider\xc4\x83 o mare amatoare de romane poli\xc8\x9biste, ea citind c\xc4\x83r\xc8\x9bile tat\xc4\x83lui ei \xc3\xaenc\xc4\x83 de la o v\xc3\xa2rst\xc4\x83 fraged\xc4\x83. C\xc4\x83r\xc8\x9bile sale au primit numeroase laude pentru detalii \xc8\x99i pentru caracterizarea profund\xc4\x83. La \xc3\xaenceputul fiec\xc4\x83rui capitol este prezentat\xc4\x83 atitudinea criminalului f\xc4\x83r\xc4\x83 a fi dezv\xc4\x83luit\xc4\x83 identitatea acestuia, el fiind ascuns printre personajele participante la ac\xc8\x9biune, cititorul neput\xc3\xa2nd s\xc4\x83-\xc8\x99i dea seama cine e. Se pune accentul pe psihologie \xc8\x99i rela\xc8\x9biile dintre oameni: "c\xc3\xa2t de oribili pot fi oamenii \xc3\xaen ziua de azi!". Lackberg - descris\xc4\x83 c\xc3\xa2teodat\xc4\x83 ca Agatha Christie a Suediei - a devenit scriitoare dup\xc4\x83 ce so\xc8\x9bul \xc8\x99i p\xc4\x83rin\xc8\x9bii ei au \xc3\xaenscris-o \xc3\xaentr-un concurs organizat de Cr\xc4\x83ciun. \xe2\x80\x9eMai \xc3\xaent\xc3\xa2i am \xc3\xaen minte imagini, apoi pove\xc8\x99tile \xc3\xaencep s\xc4\x83 ia contur din acele imagini. Tot ce scriu vizualizez \xc3\xaen minte, v\xc4\x83d povestea, iar povestea se \xc3\xaenv\xc3\xa2rte \xc3\xaen capul meu 24 de ore din 24.\xe2\x80\x9d. Scenele sunt descrise \xc3\xaen c\xc3\xa2teva cuvinte, d\xc3\xa2ndu-i cititorului un simplu \xc8\x99ablon de unde ofer\xc4\x83 mai multe detalii despre locuri: \xe2\x80\x9eCitesc despre produc\xc4\x83tori de mobil\xc4\x83 despre care nu am auzit, nume de designeri pe care nu le pot pronun\xc8\x9ba, \xc8\x99i magazine care par destul de interesante pentru a fi cercetate. Nu mai trebuie s\xc4\x83 spun c\xc4\x83 motorul de c\xc4\x83utare Google a lucrat ore suplimentare \xc3\xaen timpul cercet\xc4\x83rii mele.\xe2\x80\x9d. Lackberg porne\xc8\x99te de la o scen\xc4\x83 misterioas\xc4\x83, de unde construie\xc8\x99te restul pove\xc8\x99tii, unde prezint\xc4\x83 motivul crimei: gelozie, bani, r\xc4\x83zbunare. \xe2\x80\x9eS\xc4\x83 \xc3\xaen\xc8\x9belegi de ce cineva face ceva a\xc8\x99a de oribil ca o crim\xc4\x83 este interesant\xe2\x80\x9d. Personajele sunt f\xc4\x83r\xc4\x83 dar \xc8\x99i poate punctul forte: sunt persoane complicate care sunt departe de a fi perfec\xc8\x9bi, faptele lor cele mai intime fiind interesante, uneori amuzante, cu o doz\xc4\x83 de realitate prezent\xc4\x83. La sf\xc3\xa2r\xc8\x99itul fiec\xc4\x83rei c\xc4\x83r\xc8\x9bi este prezentat\xc4\x83 o \xe2\x80\x9enou\xc4\x83 poveste\xe2\x80\x9d, ca \xc3\xaen scrierile antice grece\xc8\x99ti, care prezint\xc4\x83 faptele dintr-o alt\xc4\x83 perspectiv\xc4\x83. Lackberg nareaz\xc4\x83 \xc3\xaen unele c\xc4\x83r\xc8\x9bi c\xc3\xa2te dou\xc4\x83 pove\xc8\x99ti de-a lungul uneia (de exemplu \xc3\xaen T\xc4\x83ietorul de piatr\xc4\x83 investiga\xc8\x9bia crimei se petrece \xc3\xaen paralel cu povestea vie\xc8\x9bii lui Anders Andersson, un t\xc4\x83ietor de piatr\xc4\x83 din 1923. \xc3\x8en Copii ascun\xc8\x99i asasinarea unei foste profesoare de istorie se juxtapune cu jurnalul de r\xc4\x83zboi al mamei Eric\xc4\x83i). De asemenea f\xc4\x83pta\xc8\x99ul se cunoa\xc8\x99te \xc3\xaenainte ca povestea s\xc4\x83 ia sf\xc3\xa2r\xc8\x99it, evit\xc3\xa2ndu-se astfel un deznod\xc4\x83m\xc3\xa2nt cli\xc8\x99eu, scriitoarea este destul\xc4\x83 de abil\xc4\x83 \xc3\xaenc\xc3\xa2t s\xc4\x83 \xc8\x9bin\xc4\x83 treaz\xc4\x83 aten\xc8\x9bia cititorului.\n_START_SECTION_\nVia\xc8\x9ba personal\xc4\x83 \xc8\x99i asocia\xc8\x9biile antreprenoriale\n_START_PARAGRAPH_\nCamilla Lackberg a \xc3\xaenceput s\xc4\x83 scrie de la o v\xc3\xa2rst\xc4\x83 fraged\xc4\x83, prima ei lucrare fiind Tomten (\xe2\x80\x9eSpiridu\xc8\x99ul\xe2\x80\x9d). A terminat economia la Universitatea G\xc3\xb6teborg, apoi s-a mutat la Stockholm (familia L\xc3\xa4ckberg de\xc8\x9bin\xc3\xa2nd \xc8\x99i propriet\xc4\x83\xc8\x9bi funciare \xc3\xaen sudul capitalei Suediei) unde a lucrat ca economist\xc4\x83 \xc3\xaenainte s\xc4\x83 devin\xc4\x83 scriitoare. Ea descrie cea mai rea \xe2\x80\x9ecalitate\xe2\x80\x9d a sa ca fiind: \xe2\x80\x9eexcep\xc8\x9bional de bun\xc4\x83 la t\xc4\x83r\xc4\x83g\xc4\x83nat lucrurile!\xe2\x80\x9d \xc8\x99i c\xc4\x83 este un mare fan al c\xc3\xa2ntecului disco clasic "I Will Survive". De asemenea se autocaracterizeaz\xc4\x83 ca fiind un \xe2\x80\x9ecrying baby\xe2\x80\x9d care r\xc3\xa2de la comediile romantice \xc8\x99i la enun\xc8\x9burile hilare ale copiilor. Calit\xc4\x83\xc8\x9bile ei antreprenoriale le-a folosit c\xc3\xa2nd a preluat o fabric\xc4\x83 de bijuterii care se inspir\xc4\x83 din simplele obiecte din jurul nostru. Ea s-a c\xc4\x83s\xc4\x83torit pentru a doua oar\xc4\x83, \xc3\xaen 2010, cu Martin Melin, c\xc3\xa2\xc8\x99tig\xc4\x83torul programului de reality show \xe2\x80\x9eExpedi\xc8\x9bia Robinson\xe2\x80\x9d. Cei doi s-au cunoscut \xc3\xaen 2005 la o petrecere \xc3\xaen cinstea uneia dintre c\xc4\x83r\xc8\x9bile ei, apoi au \xc3\xaenceput o rela\xc8\x9bie de munc\xc4\x83. Martin a cerut-o \xc3\xaen c\xc4\x83s\xc4\x83torie \xc3\xaen august 2009. Nunta a avut loc \xc3\xaen sudul Stockholmului. Ea are trei copii: Willie \xc8\x99i Megan din prima c\xc4\x83snicie, iar Charlie din cel de al doilea mariaj. Publicarea c\xc4\x83r\xc8\x9bii Prin\xc8\x9besa ghe\xc8\x9burilor a fost acceptat\xc4\x83 s\xc4\x83 fie publicat\xc4\x83 \xc3\xaen aceea\xc8\x99i s\xc4\x83pt\xc4\x83m\xc3\xa2n\xc4\x83 \xc3\xaen care l-a n\xc4\x83scut pe Willie. Charlie este subiectul primei c\xc4\x83r\xc8\x9bi publicate pentru copii de L\xc3\xa4ckberg: Super-Charlie. Din noiembrie 2011 ea este cea mai bine v\xc3\xa2ndut\xc4\x83 autoare suedez\xc4\x83,  \xc3\x84nglamakerskan fiind publicat\xc4\x83 \xc3\xaen septembrie spulber\xc3\xa2nd toate recordurile, reu\xc8\x99ind s\xc4\x83 v\xc3\xa2nd\xc4\x83 peste 300.000 de mii de exemplare. Legea suedez\xc4\x83 prevede c\xc4\x83 Micke Eriksson trebuie s\xc4\x83 primeasc\xc4\x83 50% din profiturile scoase \xc3\xaen timpul mariajului lor.\n_START_SECTION_\nAdapt\xc4\x83ri cinematografice\n_START_PARAGRAPH_\n\xc3\x8en august 2011 a \xc3\xaenceput filmarea unui serial TV numit Crimele din Fj\xc3\xa4llbacka bazat pe scrierile lui Lackberg, \xc3\xaens\xc4\x83 pove\xc8\x99tile vor fi noi, cu actori precum Claudia Galli \xc8\x99i Richard Ulfs\xc3\xa4ter juc\xc3\xa2ndu-i pe Erica, respectiv Patrik. \xe2\x80\x9eC\xc4\x83r\xc8\x9bile mele sunt copiii mei \xc8\x99i vreau s\xc4\x83 le dau mai departe cuiva care \xc8\x99tiu c\xc4\x83 va avea grij\xc4\x83 de ele.\xe2\x80\x9d, spunea Camilla Lackberg._NEWLINE_Ea, \xc3\xaempreun\xc4\x83 cu prietena ei scriitoare, Denise Rudberg, a lansat serialul de literatur\xc4\x83 L\xc3\xa4ckberg & Rudberg pe SVT.'